హైదరాబాదులో ప్రముఖ చర్చీలు

హైదరాబాదు నగరంలో శతాబ్ధాల చరిత్ర కలిగిన చర్చీలు చాలా ఉన్నాయి.

 సెయింట్ జోసఫ్స్ కేథడ్రల్ చర్చి, హైదరాబాదు: గన్‌ఫౌండ్రి ప్రాంతంలో ఉంది. ఎత్తైన రాతి కొండలాంటి ప్రదేశంలో నిర్మించిన ఈ చర్చి 1875లో క్రిస్మస్ పండుగనాడు ప్రారంభించబడింది.
 సెయింట్ జాన్ చర్చి: ఈస్ట్ మారేడుపల్లిలో ఉంది. సెయింట్ జాన్ ది బాపిస్టు అనే వ్యక్తి పేరుమీద 1813లో నిర్మించిన ఈ చర్చి, సికిందరాబాదు ప్రాంతంలో ఉన్న పురాతన చర్చీల్లో ఒకటిగా పేరొందింది.
 ఆల్ సెయింట్స్ చర్చి: సికింద్రాబాదులోని తిరుమలగిరి ప్రాంతంలో ఉంది. 1947లో దక్షిణ భారతదేశపు చర్చీల సమూహంలో చేర్చబడిన ఈ చర్చీ, దక్షిణ భారతదేశంలోని చర్చీలలో ప్రత్యేకమైనది.
 సెయింట్ జార్జి చర్చి: అబీడ్స్ లో ఉంది. 1844లో చర్చి మిషనరీ సొసైటీ వారిచే నిర్మించబడిన ఈ చర్చి, 1947లో దక్షిణ భారతదేశపు చర్చీల సమూహంలో చేర్చబడింది.
 సెయింట్ మేరీస్ చర్చి: సికింద్రాబాద్. ఇది పురాతన రోమన్ కేతలిక్ చర్చి. సికింద్రాబాద్ లోని సెయింట్ అన్నా ఉన్నత పాఠశాల దీనికి అనుసంధానమై ఉంది.
 హోలీ ట్రినిటీ చర్చి: సికింద్రాబాదులోని బొల్లారం ప్రాంతంలో ఉంది. దీనిని 1847లో  బ్రిటిష్ సైనిక అధికారుల కోసం నిర్మించారు.
 విజయ మేరి చర్చి: చింతల్‌బస్తీ ప్రాంతంలో ఉంది. ఇది 1905లో స్థాపించబడింది. దీనిని ఆరోగ్యమాత చర్చి అని కూడా పిలుస్తారు.

చిత్రమాలిక

మూలాలు 

క్రైస్తవ మతము